**Príloha č. 5 výzvy na predloženie ponuky** – **Zmluva na dodávku osobných ochranných pracovných prostriedkov**

zMLUVA

na dodávku osobných ochranných pracovných prostriedkov

uzatvorená podľa § 269 ods. 2 zákona č. 513/1991 Zb. Obchodného zákonníka

v znení neskorších predpisov

**Článok 1**

**Zmluvné strany**

**Objednávateľ:** Sociálna poisťovňa

Sídlo: Ul. 29. augusta 8 a 10

813 63 Bratislava

Štatutárny orgán: Ing. Juraj Káčer

generálny riaditeľ Sociálnej poisťovne

IČO: 30807484

DIČ: 2020592332

Bankové spojenie: Štátna pokladnica

IBAN: SK40 8180 0000 0070 0016 4314

SWIFT: SPSRSKBA

(ďalej len „objednávateľ“)

a

**Dodávateľ:**

Sídlo:

V mene dodávateľa koná:

IČO:

DIČ:

IČ DPH:

Bankové spojenie:

IBAN:

SWIFT:

Zapísaný v .....................................

(ďalej len „dodávateľ“)

(spolu aj ako „zmluvné strany“)

**Článok 2**

**Východiskové podklady**

1. Východiskovým podkladom na uzavretie tejto zmluvy na dodávku osobných ochranných pracovných prostriedkov podľa § 269 ods. 2 Obchodného zákonníka v znení neskorších predpisov (ďalej len „zmluva“) je ponuka dodávateľa zo dňa ................, predložená v rámci zadávania zákazky s nízkou zákazky s nízkou hodnotou podľa § 5 ods. 4 a § 117 zákona NR SR č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky *„Zabezpečenie ochranného zdravotného materiálu pre potreby hromadného testovania zamestnancov Sociálnej poisťovne na vírus COVID-19“*.

**Článok 3**

**Predmet zmluvy a rozsah**

1. Predmetom tejto zmluvy je záväzok dodávateľa dodať osobné ochranné pracovné prostriedky (ďalej aj „predmet dohody“ alebo „tovar“) pre vybraných zamestnancov objednávateľa v zmysle § 6 ods. 3 písm. a) zákona NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a v súlade s požiadavkami nariadenia vlády Slovenskej republiky č. 395/2006 Z. z. o minimálnych požiadavkách na poskytovanie a používanie osobných ochranných prostriedkov, EN ISOM 20347 a EN 340. Súčasťou predmetu tejto zmluvy je aj doprava tovaru na miesto plnenia, ktorým je sídlo Sociálnej poisťovne, Ul. 29. augusta 8 a 10, 813 63 Bratislava, na základe objednávok za podmienok definovaných v tejto zmluve a tiež jeho vykládka na určené miesto v objekte objednávateľa.
2. Špecifikácia, predpokladané množstvá a cenová kalkulácia predmetu zmluvy sú uvedené v prílohe č. 1 k tejto zmluve.
3. Súčasťou dodávaného tovaru musia byť návody na použitie v súlade so všeobecne záväznými právnymi predpismi.
4. Táto zmluva sa plní na základe písomných objednávok objednávateľa.
5. Konkrétne množstvá, druhy a veľkosti tovarov špecifikované v tejto zmluve budú uvedené objednávateľom v jednotlivých objednávkach v súlade s podmienkami upravenými v tejto zmluve a v cene uvedenej v prílohe č. 1 k tejto zmluve.
6. Dodávateľ sa zaväzuje dodávať tovar objednávateľovi na základe objednávok riadne a včas v dohodnutej špecifikácii, rozsahu, kvalite, množstve, cene a objednávateľ sa zaväzuje takýto tovar od dodávateľa prevziať a zaplatiť zaň cenu dohodnutú v súlade s touto zmluvou.
7. Objednávateľ nie je povinný objednávať celý rozsah definovaného predmetu tejto zmluvy uvedeného v bode č. 2 tohto článku tejto zmluvy. Dodávateľ sa zaväzuje uvedené právo objednávateľa akceptovať.
8. Dodaný tovar alebo jeho časť môže objednávateľ odmietnuť prevziať, ak objednávateľ zistí preukázateľné vady dodaného tovary, nedostatočnú kvalitu dodaného tovaru v porovnaní s objednávkou a tiež v prípade, ak tovar nie je dodaný za dohodnutú cenu.

**Článok 4**

**Miesto, množstvo, lehota a spôsob plnenia**

1. Miestom plnenia predmetu zmluvy je objekt sídla objednávateľa: Sociálna poisťovňa, ústredie, Ul. 29. augusta 8 a 10, 813 63 Bratislava.
2. Maximálne množstvá tovaru sú uvedené v prílohe č. 1 k tejto zmluve.
3. Dodávateľ sa zaväzuje dodať tovar do miesta plnenia/dodania určeného v písomnej objednávke, a to najneskôr do tridsať (30) dní odo dňa doručenia objednávky objednávateľa, ak sa zmluvné strany nedohodnú inak. Spolu s dodaním tovaru dodávateľ odovzdá objednávateľovi aj doklady potrebné na prevzatie a užívanie predmetu tejto zmluvy.
4. Dodanie tovaru bude uskutočňované výhradne v pracovné dni a v pracovnom čase objednávateľa, a to od 8:00 do 15:00.
5. Objednávky bude objednávateľ zasielať dodávateľovi e-mailom na e-mailovú adresu **...** *(doplní uchádzač)***...**. Dodávateľ sa zaväzuje potvrdiť každú objednávku objednávateľovi vyhotovenú a doručenú v súlade s touto zmluvou, zaslaním e-mailu s textom „potvrdzujem objednávku č........“ objednávateľovi na jeho e-mailovú adresu................... a to bez zbytočného odkladu, najneskôr však do 3 dní odo dňa jej doručenia .
6. Doručením objednávky podľa tejto zmluvy a jej potvrdením vznikne záväzok dodávateľa dodať objednávateľovi objednaný tovar, previesť na neho vlastnícke právo k tovaru a záväzok objednávateľa objednaný tovar prevziať a zaplatiť dodávateľovi dohodnutú cenu.
7. Objednávateľ uvedie v objednávke údaje, ktoré sú nevyhnutné na jej splnenie, a to najmä:
8. Špecifikáciu/názov tovaru, množstvo v kusoch/pároch, veľkosť, cenu,
9. Termín dodania/plnenia alebo jeho spresnenie, ak je rozdielny od podmienok uvedených v bode č. 3 tohto článku zmluvy,
10. Identifikačné údaje zmluvných strán, číslo vystavenia objednávky, dátum vystavenia objednávky a podpis povereného zástupcu objednávateľa v zmysle Kompetenčného poriadku,
11. Iné podmienky zabezpečenia predmetu tejto zmluvy, resp. iné záležitosti, ak vyplývajú z tejto zmluvy.
12. Dodávateľ má povinnosť bez zbytočného odkladu upozorniť objednávateľa na nevhodnú povahu pokynov daných objednávateľom (napr. chybná objednávka alebo údaj v nej).
13. Dodávateľ je povinný spresniť deň a hodinu dodania predmetu dodania/plnenia, resp. jeho časti telefonicky, e-mailom minimálne jeden deň pred dodaním tovaru a tento termín musí písomne potvrdiť zodpovedný zástupca objednávateľa.
14. V prípade neoznámenia termínu dodávky tovaru, objednávateľ nie je povinný prevziať dodávku v deň doručenia, ale až v nasledujúci pracovný deň. Všetky náklady spojené s odmietnutím prevzatia neoznámenej dodávky znáša dodávateľ.
15. Odovzdanie tovaru objednávateľovi uskutoční zodpovedný zástupca dodávateľa v mieste plnenia v dohodnutej špecifikácii, kvalite, termínoch, cene, množstvách a veľkostiach. Dopravu na miesto plnenia vrátane vykládky predmetného tovaru, určeného v objednávke, a tiež dodanie návodov určených výrobcom na použitie zabezpečuje dodávateľ na vlastné náklady a nesie plnú zodpovednosť za škody na ňom vzniknuté (strata, zničenie a poškodenie tovaru) až do okamihu jeho riadneho odovzdania objednávateľovi. Tovar bude zabalený obvyklým spôsobom, aby nedošlo k jeho poškodeniu počas dopravy.
16. Dodávka na základe objednávky sa považuje za splnenú jej odovzdaním zodpovedným zástupcom dodávateľa a prevzatím v mieste dodania/plnenia zodpovedným zástupcom objednávateľa, ktorý vykoná kontrolu druhu, kvality, rozsahu množstva, veľkosti a ceny. Predmet objednávky sa bude preberať na základe dodacieho listu, ktorý odsúhlasia a potvrdia svojimi vlastnoručnými podpismi zodpovední zástupcovia oboch zmluvných strán.
17. Objednávateľ je povinný v mieste plnenia tovar riadne prevziať a bez zbytočného odkladu potvrdiť dodávateľovi jeho prevzatie na samostatný doklad (dodací list, prepravný list a pod.).
18. Dodávateľ zodpovedá za to, že tovar dodaný objednávateľovi má obvyklé vlastnosti, vyplývajúce zo špecifikácie a je spôsobilý na použitie na dohodnutý účel.
19. V prípade potreby, pred zaslaním písomnej objednávky, môže sa medzi zmluvnými stranami uskutočniť písomná konzultácia, týkajúca sa predmetu tejto objednávky.
20. Objednávateľ si súčasne vyhradzuje právo neobjednať celé predpokladané množstvo tovaru uvedené v prílohe č. 1 k tejto zmluve. Dodávateľ sa zaväzuje uvedené právo objednávateľa akceptovať. Neobjednanie objednávateľom v celom rozsahu a množstve a presun množstiev tovaru nezakladá právo dodávateľa uplatniť si nárok na náhradu škody a ani od tejto zmluvy odstúpiť.

**Článok 5**

**Cena**

1. Cena za predmet tejto zmluvy je stanovená dohodou zmluvných strán v EUR, v súlade so zákonom NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z. v znení neskorších predpisov, ktorou sa vykonáva zákon NR SR č. 18/1996 Z. z o cenách v znení neskorších predpisov. Cenová kalkulácia predmetu tejto zmluvy vrátane množstevných zliav je uvedená v prílohe č. 1 k tejto zmluve.
2. Celkový finančný limit tejto zmluvy sumárne počas platnosti tejto zmluvy je:

Celkový finančný limit bez DPH: *..(doplní uchádzač)* EUR

Sadzba DPH 20 % a výška DPH: *..(doplní uchádzač)* EUR

Celkový finančný limit vrátane DPH: *..(doplní uchádzač)* EUR

Slovom: ................. *..(doplní uchádzač)*...................................... eur .......centov s DPH

Slovom: EUR s DPH

Celkový finančný limit bol určený ako maximálna predpokladaná hodnota všetkých plnení, ktoré sa predpokladajú počas platnosti a účinnosti tejto zmluvy. Objednávateľ si vyhradzuje právo nevyčerpať celkový finančný limit za predmet tejto zmluvy a dodávateľ sa zaväzuje uvedené právo objednávateľa akceptovať.

*Ak je dodávateľ platcom DPH, uvedie celkovú cenu za predmet tejto zmluvy s DPH. DPH bude účtovaná v aktuálnej sadzbe podľa všeobecne záväzných právnych predpisov, platných v čase zdaniteľného plnenia.*

*Ak dodávateľ nie je platcom DPH, uvedie celkovú zmluvnú cenu za predmet tejto zmluvy bez DPH a na skutočnosť, že nie je platcom DPH upozorní. V prípade, ak sa dodávateľ počas plnenia predmetu tejto zmluvy stane platcom DPH, táto skutočnosť nie je dôvodom na zmenu dohodnutej ceny za predmet tejto zmluvy a cena sa nezvyšuje o príslušnú sadzbu DPH.*

*V prípade dodávateľa z iného štátu ako Slovenskej republiky, je dodávateľ povinný uviesť celkovú cenu pre objednávateľa vrátane všetkých daňových povinností objednávateľa. Ak je dodávateľ identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento dodávateľ nebude pri plnení tejto zmluvy fakturovať DPH. Takýto dodávateľ musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a cenu vrátane DPH. Objednávateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH.*

*(v zmluve sa uvedie len aktuálna alternatíva)*

1. Celkový finančný limit za predmet tejto zmluvy je daný súčtom cien za jednotlivé položky predmetu tejto zmluvy, ktoré sú stanovené súčinom jednotkových cien a predpokladaného množstva (za 10 mesiacov) uvedeného v prílohe č. 1 k tejto zmluve.
2. Celkový finančný limit za predmet tejto zmluvy a jednotkové ceny podľa prílohy č. 1 k tejto zmluve obsahujú všetky náklady dodávateľa spojené s plnením predmetu tejto zmluvy (dodávky, dopravy, dodania návodov určených výrobcom na použitie tovaru, vykládku tovaru na určené miesto dodania/plnenia) vrátane všetkých zliav, ktoré poskytuje dodávateľ na tovar (aj množstevných) a tiež všetky dane, clá, poplatky, platby vyberané v rámci uplatňovania nesadzobných opatrení ustanovené osobitnými predpismi, ako aj iné náklady súvisiace s plnením predmetu tejto zmluvy.
3. Dodávateľovi nevznikne nárok na úhradu dodatočných nákladov, ktoré si nezapočítal do ceny predmetu tejto zmluvy.
4. Dodávateľ je povinný vopred informovať objednávateľa o realizovaných akciách a mimoriadnych zľavách na tovar, ktorý je predmetom tejto zmluvy. Dodávateľ je povinný dodať objednávateľovi tovar prednostne za akciové ceny a poskytnúť mu mimoriadne zľavy a iné zľavy.

**Článok 6**

**Platobné podmienky**

1. Zmluvné strany sa dohodli, že úhrada za predmet tejto zmluvy bude realizovaná formou bezhotovostného platobného styku bez zálohovej platby na základe čiastkového plnenia predmetu tejto zmluvy.
2. Úhrada ceny za jednotlivé čiastkové plnenia predmetu tejto zmluvy, na základe písomných objednávok, bude realizovaná priebežne na základe samostatného daňového dokladu – faktúry. Dodávateľovi vznikne právo na vystavenie faktúry dňom riadneho a včasného dodania predmetu tejto zmluvy na základe jednotlivých objednávok, odsúhlasených a potvrdených oprávnenými zástupcami oboch zmluvných strán.
3. Faktúra musí obsahovať názvy a množstvá jednotlivých tovarov, jednotkové ceny a fakturovanú sumu za jednotlivé druhy tovaru, sadzbu DPH v % a výšku DPH v EUR, celkovú fakturovanú sumu v EUR bez DPH a celkovú fakturovanú sumu v EUR s DPH. Prílohou faktúry bude súpis dodaného predmetu tejto zmluvy na základe príslušnej objednávky, t.j. súhrnný dodací list za tovar, kópia/e dodacieho/dodacích listu/listov potvrdených objednávateľom v jednotlivých miestach dodania/plnenia, rozpis rozvozu na miesta dodania/plnenia alebo iný doklad o preprave alebo doručení zásielky.
4. Objednávateľ je oprávnený započítať akúkoľvek svoju i nesplatnú pohľadávku, ktorú má voči dodávateľovi, s pohľadávkou, i nesplatnou, ktorá vznikne z tejto zmluvy objednávateľovi. Zápočet pohľadávok môže objednávateľovi uplatniť pri úhrade faktúry objednávateľa.
5. Splatnosť faktúry je najneskôr do 30 dní odo dňa jej doručenia do podateľne objednávateľa.
6. Dodávateľ sa zaväzuje vyhotovenú faktúru zaslať listinne poštou a súčasne v textovo čitateľnom súbore vo formáte PDF elektronicky na e-mailovú adresu objednávateľa faktury@socpoist.sk, a to bezodkladne po jej vystavení; takto predložená faktúra nesmie byť vo forme obrázku, ale musí byť strojovo čitateľná. Objednávateľ vyhlasuje, že obsah faktúry poslanej poštou sa bude zhodovať s faktúrou poslanou v elektronickej podobe na e-mailovú adresu objednávateľa. Miestom doručenia faktúry v listinnej forme je Sociálna poisťovňa, ústredie, Ul. 29. augusta 8 a 10, 813 63 Bratislava. Všetky faktúry vyplývajúce z tejto zmluvy a objednávky podliehajú povinnosti zverejnenia zo strany objednávateľa.
7. Dodávateľom vystavená faktúra ako daňový doklad musí byť vyhotovená v súlade s ustanoveniami zákona č. NR SR 222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená dodávateľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, objednávateľ má právo takúto faktúru vrátiť dodávateľovi na jej doplnenie, resp. opravu a dodávateľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti. Dodávateľ je zároveň povinný bezodkladne poslať opravenú alebo novú faktúru znovu aj v elektronickej podobe na e-mailovú adresu uvedenú v predchádzajúcom bode tohto článku tejto zmluvy.
8. Zmluvné strany sa dohodli, že objednávateľ má právo znížiť cenu/jej časť o hodnotu zmluvnej pokuty dohodnutej v tejto zmluve, uplatnenej objednávateľom voči dodávateľovi.

**Článok 7**

**Vlastnícke právo a prechod nebezpečenstva škody na tovare**

1. Objednávateľ nadobudne vlastnícke právo k tovaru dňom riadneho splnenia záväzku, t.j. písomným odovzdaním a prevzatím predmetu tejto zmluvy na dodacom liste a súčasne po zaplatení ceny.
2. Nebezpečenstvo škody na predmete tejto zmluvy prechádza na objednávateľa okamihom podpísania dodacieho listu podľa čl. 4 bodov 12 a 13 tejto zmluvy.

**Článok 8**

**Zodpovednosť za vady, záruka za akosť tovaru a záručná doba**

1. Dodávateľ sa zaväzuje, že dodá tovar, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom.
2. Dodávateľ sa zaväzuje, že tovar v čase odovzdania objednávateľovi a počas stanovenej záručnej doby bude mať vlastnosti stanovené dohodnutými parametrami podľa prílohy č. 1 tejto zmluvy.
3. Ak má tovar vady už v čase odovzdania a preberania, objednávateľ tovar neprevezme a vráti ho dodávateľovi, ktorý je povinný vady odstrániť do troch (3) pracovných dní, ak sa zmluvné strany v konkrétnom prípade s prihliadnutím na charakter vád nedohodnú inak. Do času, kým dodávateľ nedodá tovar bez vád, je v omeškaní s dodaním tovaru.
4. Dodávateľ zodpovedá za vady, ktoré má tovar v okamihu, keď prechádza nebezpečenstvo škody na tovare na objednávateľa a za vady tovaru, ktoré sa vyskytnú po prevzatí tovaru v záručnej dobe.
5. Dodávateľ preberá záväzok za záruku za akosť dodaného tovaru, pričom dĺžka záručnej doby na jednotlivé tovary je 24 mesiacov. Záručná doba začne plynúť odo dňa dodania tovaru objednávateľovi a jeho prevzatia na základe dodacieho listu.
6. Práva zo zodpovednosti za vady, ktoré sa vyskytnú v záručnej dobe musí objednávateľ uplatniť u dodávateľa v záručnej dobe, inak zanikajú.
7. Objednávateľ je povinný vady tovaru bez zbytočného odkladu po ich zistení písomne oznámiť kupujúcemu (reklamácia). V oznámení o vadách tovaru musí objednávateľ vady špecifikovať (opísať a uviesť, ako sa prejavujú) a uviesť, aký nárok z vád uplatňuje.
8. Dodávateľ sa zaväzuje, že vybaví reklamáciu objednávateľa bez zbytočného odkladu, najneskôr do troch (3) pracovných dní po doručení oznámenia o vadách tovaru tak, že za reklamovaný tovar dodá nový tovar bez vád, ktorý je určený na ten istý účel.
9. Pri zodpovednosti za vady sa zmluvné strany budú riadiť ustanoveniami § 422 a nasl. Obchodného zákonníka.
10. Dodávateľ nezodpovedá za vady, ktoré boli spôsobené neodborným nakladaním s tovarom.

**Článok 9**

**Zmluvné pokuty, úrok z omeškania a náhrada škody**

1. V prípade omeškania dodávateľa s dodaním tovaru vrátane poskytnutia súvisiacich služieb v termíne dohodnutom v čl. 4 bode 3 tejto zmluvy alebo v termíne uvedenom v objednávke, je objednávateľ oprávnený uplatniť si nárok na zmluvnú pokutu vo výške 50 EUR za každý, aj začatý deň omeškania, ak sa zmluvné strany nedohodnú inak. Dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia.
2. V prípade, ak je dodávateľ v omeškaní s vybavením oprávnenej reklamácie alebo ak za reklamovaný tovar nedodá nový tovar podľa čl. 8 bodu 8 tejto zmluvy, objednávateľ je oprávnený uplatniť si nárok na zmluvnú pokutu vo výške 50 EUR za každý deň omeškania, ak sa zmluvné strany nedohodnú inak. dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia.
3. V prípade dodania vadného tovaru, okrem nárokov z vád tovaru upravených v § 436 Obchodného zákonníka, je objednávateľ oprávnený uplatniť si nárok na zmluvnú pokutu vo výške 50 EUR za každú vadu každého tovaru, ak sa zmluvné strany nedohodnú inak. Dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia.
4. V prípade omeškania objednávateľa s úhradou faktúry v dohodnutej lehote, je dodávateľ oprávnený uplatniť si nárok na úrok z omeškania maximálne vo výške určenej nariadením vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády č. 303/2014 Z. z. Takto uplatnený úrok z omeškania je objednávateľ povinný uhradiť do tridsať (30) dní odo dňa doručenia jeho vyúčtovania na základe faktúry.
5. Uhradením zmluvných pokút nezaniká nárok objednávateľa na náhradu škody, ktorá prevyšuje výšku zmluvnej pokuty.
6. Pri nebezpečenstve škody na predmete tejto zmluvy platia ustanovenia § 455 a nasl. Obchodného zákonníka.
7. V súlade s § 364 Obchodného zákonníka sa zmluvné strany dohodli na započítaní vzájomných pohľadávok. Objednávateľ je oprávnený započítať zmluvné pokuty podľa tohto článku tejto zmluvy proti kúpnej cene príslušnej objednávky/objednávok.
8. V prípade vzniku škody porušením povinností vyplývajúcich z tejto zmluvy budú zmluvné strany postupovať v súlade s príslušnými ustanoveniami Obchodného zákonníka.
9. Úhradou zmluvnej pokuty sa dodávateľ nezbavuje povinnosti pokračovať v plnení predmetu tejto zmluvy, ani nahradiť škodu, ktorá porušením povinností vznikla.

**Článok 10**

**Ochrana dôverných informácií a informačná bezpečnosť**

1. Zmluvné strany, ich zamestnanci, ako aj ich subdodávatelia a ich zamestnanci sú povinní zachovávať v tajnosti všetky dôverné informácie, ktoré sú uvedené v tejto zmluve a v jej prílohách a/alebo ktoré budú uvedené v jej dodatkoch a prílohách a/alebo ktoré im boli poskytnuté alebo ktoré inak získali v súvislosti s touto zmluvou alebo s ktorými sa oboznámili počas plnenia tejto zmluvy, resp. ktoré súvisia s predmetom plnenia, s údajmi, ktoré podliehajú ochrane podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (GDPR) a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon“), s údajmi o klientoch a obchodných partneroch objednávateľa, s údajmi z informačného systému objednávateľa, ktoré súvisia s touto zmluvou, s výnimkou nasledujúcich prípadov:
2. ak je poskytnutie informácie od dotknutej zmluvnej strany uložené na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov (napr. zákon NR SR č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov),
3. ak je informácia verejne dostupná z iného dôvodu, ako je porušenie povinnosti mlčanlivosti dotknutej zmluvnej strany, informácie, ktoré už sú v deň podpísania tejto zmluvy verejne známe alebo ktoré je možné už v deň podpísania tejto zmluvy získať z bežne dostupných informačných prostriedkov,
4. informácie, ktoré sa stanú po podpísaní tejto zmluvy verejne známymi alebo ktoré možno po tomto dni získať z bežne dostupných informačných prostriedkov,
5. ak je informácia poskytnutá odborným poradcom dotknutej zmluvnej stany tejto zmluvy (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti alebo, ak sa voči dotknutej zmluvnej strane zaviazali povinnosťou mlčanlivosti,
6. pre účely akéhokoľvek súdneho, rozhodcovského, správneho alebo iného konania, ktorého je dotknutá zmluvná strana účastníkom,
7. ak je informácia poskytnutá so súhlasom druhej zmluvnej strany.
8. Zmluvné strany sú povinné zachovávať mlčanlivosť o všetkých dôverných informáciách, ibaže by z tejto zmluvy alebo z príslušných všeobecne záväzných právnych predpisov vyplývalo inak. Tento záväzok trvá aj po ukončení platnosti a účinnosti tejto zmluvy.
9. Zmluvné strany sa zaväzujú, že dôverné informácie bez predchádzajúceho písomného súhlasu druhej zmluvnej strany nepoužijú pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepokladajú členovia orgánov zmluvných strán, audítor alebo právny poradcovia zmluvných strán, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.
10. Zmluvné strany, subdodávatelia a ich zamestnanci sa zaväzujú, že všetky zúčastnené osoby a subjekty, budú s takto poskytnutými informáciami a zistenými skutočnosťami nakladať ako s dôvernými informáciami.
11. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.
12. Zmluvné strany sa zaväzujú, že budú ochraňovať dôverné informácie druhej zmluvnej strany s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.

**Článok 11**

**Skončenie dohody**

1. Táto zmluva môže skončiť:
2. uplynutím doby, na ktorú bola uzavretá, alebo vyčerpaním celkového finančného limitu dohodnutého v čl. 5 bode 2 tejto dohody s DPH, podľa toho, ktorá skutočnosť nastane skôr,
3. písomnou dohodou zmluvných strán,
4. výpoveďou ktorejkoľvek zmluvnej strany,
5. odstúpením od tejto zmluvy ktoroukoľvek zmluvnou stranou pri podstatnom porušení tejto zmluvy.
6. Táto zmluva môže byť skončená písomnou dohodou zmluvných strán alebo výpoveďou ktorejkoľvek zmluvnej strany aj bez uvedenia dôvodu. Zmluvné strany sa dohodli na trojmesačnej výpovednej lehote, ktorá začne plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.
7. Objednávateľ môže od tejto zmluvy odstúpiť:
8. v prípade podstatného porušenia tejto zmluvy dodávateľom; za podstatné porušenie zmluvných povinností sa považuje:

* dodanie tovaru, ktorý nebude spĺňať požadovanú špecifikáciu, množstvo, kvalitu, rozsah, cenu alebo podmienky špecifikované v prílohe č. 1 k tejto zmluve na základe objednávky,
* omeškanie dodávateľa s dodávkou tovaru (o viac ako 30 dní) na základe objednávky,
* opakované omeškanie (viac ako 2 krát) s odstránením prípadných vád predmetu tejto zmluvy dohodnutým spôsobom,
* neakceptovanie objednávky zo strany dodávateľa,

1. v prípade nepodstatného porušenia tejto zmluvy dodávateľom, len ak dodávateľ nesplní svoju povinnosť ani v dodatočne primeranej lehote, ktorá mu bola poskytnutá,
2. v prípade opakovaného porušenia akýchkoľvek povinností dodávateľom, ktoré vyplývajú z ustanovení tejto zmluvy alebo z ustanovení všeobecne záväzných právnych predpisov, za opakované sa považuje preukázateľne porušenie dvakrát a viackrát,
3. podľa § 19 zákona o verejnom obstarávaní.
4. Odstúpeniu od tejto zmluvy musí predchádzať upozornenie dodávateľa na neplnenie zmluvných povinností dodávateľom a na možnosť skončenia tejto zmluvy odstúpením.
5. Dodávateľ môže od tejto zmluvy odstúpiť v prípade, ak je objednávateľ v omeškaní s úhradou riadne vystavenej faktúry o viac ako 30 dní odo dňa jej doručenia do podateľne objednávateľa. Skončeniu tejto zmluvy musí predchádzať upozornenie na neplnenie platobných povinností objednávateľa a na možnosť ukončenia tejto zmluvy odstúpením.
6. Vypovedaním tejto zmluvy nevzniknú objednávateľovi žiadne dodatočné záväzky voči dodávateľovi.
7. Dodávateľ nepostúpi bez predchádzajúceho písomného súhlasu objednávateľa ani inak neprevedie práva a povinnosti vyplývajúce z tejto zmluvy v celku ani v jej časti inému subjektu a nepostúpi časť alebo celkovú výšku svojich pohľadávok na tretiu osobu. Objednávateľ je oprávnený túto zmluvu vypovedať v jednomesačnej výpovednej lehote, v prípade ak dodávateľ poruší toto ustanovenie.
8. Odstúpenie musí byť uskutočnené písomnou formou a bude účinné dňom jeho doručenia druhej zmluvnej strane.
9. Úplná alebo čiastočná zodpovednosť zmluvnej strany bude vylúčená v prípadoch zásahu vyššej moci.
10. Pod vyššou mocou sa rozumejú okolnosti, ktoré nastanú po uzavretí tejto zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude dodávateľovi alebo objednávateľovi brániť v plnení povinností podľa tejto zmluvy, bude zmluvná strana dotknutá vyššou mocou zbavená zodpovednosti za čiastočné alebo úplné nesplnenie záväzkov vyplývajúcich z tejto zmluvy primerane počas doby, po ktorú pôsobili tieto okolnosti.
11. Skončením tejto zmluvy zanikajú všetky práva a povinnosti zmluvných strán vyplývajúce z tejto zmluvy s výnimkou ustanovení, ktoré sa týkajú nároku na náhradu škody vzniknutej porušením tejto zmluvy, nároku na zaplatenie dohodnutej pokuty podľa ustanovení tejto zmluvy a ďalej ustanovenia tejto zmluvy, ktoré vzhľadom na svoju povahu majú trvať aj po ukončení tejto zmluvy, napr. ochrana dôverných informácií a informačná bezpečnosť.

**Článok 12**

**Osobitné ustanovenia**

1. Na plnenie predmetu tejto zmluvy môže dodávateľ využiť subdodávateľov. Dodávateľ je povinný pri uzatvorení tejto zmluvy uviesť zoznam subdodávateľov, ktorý obsahuje údaje o všetkých známych subdodávateľoch dodávateľa v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí prílohu č. 2 k tejto zmluve a obsahuje okrem uvedených údajov podiel plnenia z tejto zmluvy v % a stručný opis časti tejto zmluvy, ktorá bude predmetom subdodávky.
2. Dodávateľ je povinný písomne oznámiť objednávateľovi akúkoľvek zmenu údajov o subdodávateľovi, ktorý je uvedený v prílohe č. 2 k tejto zmluve najneskôr do 5 pracovných dní odo dňa uskutočnenia tejto zmeny písomnou formou na adresu uvedenú v záhlaví tejto zmluvy.
3. V prípade zmeny subdodávateľa je dodávateľ najneskôr tri (3) pracovné dni pred zmenou subdodávateľa povinný písomne oznámiť objednávateľovi údaje o navrhovanom novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zmena nového subdodávateľa sa vykoná zápisom o zmene prílohy dňom jej podpísania zmluvnými stranami a účinnosť dňom nasledujúcim po dni jeho zverejnenia v Centrálnom registri zmlúv vedenom na Úrade vlády Slovenskej republiky(ďalej len „register“); vzor zápisu o zmene prílohy k dohode tvorí prílohu č. 3 k tejto zmluve; osobami oprávnenými konať vo veciach zmeny prílohy č. 2 k tejto zmluve sú:

za dodávateľa:

za objednávateľa: riaditeľ sekcie prevádzky.

1. Využitím subdodávateľov nie je dotknutá zodpovednosť dodávateľa za plnenie predmetu tejto zmluvy.
2. Objednávateľ podpísaním tejto zmluvy akceptuje všetkých subdodávateľov dodávateľa, čo však dodávateľa nezbavuje zodpovednosti za kvalitu plnenia predmetu tejto zmluvy podľa všeobecne záväzných právnych predpisov a tejto zmluvy.
3. Pri plnení predmetu tejto zmluvy treťou osobou (subdodávateľom) má dodávateľ zodpovednosť akoby plnil predmet tejto zmluvy sám.
4. Dodávateľ je povinný písomne oznámiť objednávateľovi akúkoľvek zmenu svojich identifikačných a kontaktných údajov.
5. Ak sa dodávateľ v súvislosti s plnením povinností podľa tejto zmluvy dostane do súdneho konania s treťou osobou, alebo by takéto súdne konanie hrozilo, bezodkladne o tom vyrozumie objednávateľa. Objednávateľ bude povinný na požiadanie dodávateľa dať ihneď k dispozícii dodávateľovi všetky potrebné informácie a podklady. Táto povinnosť vznikne príslušným vyrozumením. Uvedená povinnosť bude platiť recipročne aj pre dodávateľa, pokiaľ by sa do takéhoto konania dostal objednávateľ. Vzájomná podpora sa poskytne iba v prípadoch, ak nedošlo k porušeniu všeobecne záväzných právnych predpisov v súvislosti s plnením tejto zmluvy.
6. Dodávateľ je povinný bezodkladne písomne oznámiť objednávateľovi začatie akéhokoľvek súdneho, rozhodcovského, exekučného, konkurzného, reštrukturalizačného alebo obdobného konania, ktoré sa začalo proti nemu alebo ktoré sám inicioval v súvislosti s predmetom tejto zmluvy. Ďalej je povinný bezodkladne oznámiť objednávateľovi, ak niektorý z veriteľov dodávateľa podal proti nemu návrh na vyhlásenie konkurzu a návrh na povolenie reštrukturalizácie alebo vstup do likvidácie a jej ukončenie.
7. Túto zmluvu je možné meniť počas jej trvania bez nového verejného obstarávania v súlade s ustanovením § 18 zákona o verejnom obstarávaní a v súlade s európskou legislatívou. Zmena tejto zmluvy musí byť písomná.

**Článok 13**

**Záverečné ustanovenia**

1. Táto zmluva sa uzatvára na dobu určitú, a to na 10 mesiacov odo dňa nadobudnutia jej účinnosti alebo do vyčerpania celkového finančného limitu za predmet tejto zmluvy dohodnutého v čl. 5 bode 2 dohody, podľa toho, ktorá skutočnosť nastane skôr.
2. Táto zmluva podlieha povinnému zverejneniu podľa § 5a ods. 1 zákona NR SR č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona NR SR č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Dodávateľ berie na vedomie povinnosť objednávateľa zverejniť túto zmluvu ako aj jednotlivé objednávky a faktúry vyplývajúce z tejto zmluvy vrátane jej príloh v plnom rozsahu.
3. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po jej zverejnení v registri.
4. Túto zmluvu je možné meniť alebo dopĺňať iba formou písomných dodatkov, ktoré budú jej neoddeliteľnou súčasťou. Písomná zmena prílohy č. 2 k tejto zmluve sa vykoná zápisom o zmene prílohy podľa vzoru uvedeného v prílohe č. 3 k tejto zmluve. Túto zmluvu je možné meniť len v prípade, ak zmeny a doplnenia budú v súlade s ustanovením § 18 zákona o verejnom obstarávaní a európskou legislatívou.
5. Zmluvné strany sa v súlade s ustanovením § 262 ods. 1 Obchodného zákonníka dohodli, že záväzkový vzťah založený touto zmluvou sa spravuje Obchodným zákonníkom. Vzťahy zmluvných strán, neupravené touto zmluvou sa budú riadiť príslušnými ustanoveniami Obchodného zákonníka, zákona o verejnom obstarávaní a ďalšími všeobecne záväznými právnymi predpismi Slovenskej republiky a európskou legislatívou.
6. Zmluvné strany sa zaväzujú, že všetky spory, vyplývajúce z tejto zmluvy, budú riešiť predovšetkým formou dohody. Prípadné spory, o ktorých sa zmluvné strany nedohodnú, budú sa riadiť právnym poriadkom Slovenskej republiky a budú postúpené na rozhodnutie vecne a miestne príslušnému súdu.
7. Ak niektoré ustanovenia tejto zmluvy stratili platnosť alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Na miesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy.
8. Neoddeliteľnou súčasťou tejto zmluvy sú prílohy:

Príloha č. 1: Cenová kalkulácia, špecifikácia a predpokladané množstvo predmetu zmluvy,

Príloha č. 2: Zoznam subdodávateľov,

Príloha č. 3: Vzor zápisu o zmene prílohy č. 2 k tejto zmluve.

1. Táto zmluva je vyhotovená v štyroch rovnopisoch, po dva rovnopisy pre každú zmluvnú stranu.
2. Zmluvné strany vyhlasujú, že obsah tejto zmluvy je prejavom ich slobodnej vôle, dohoda nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a právnym účinkom porozumeli a na znak súhlasu ju vlastnoručne podpísali.

V ......................, dňa V Bratislave, dňa ..........................

Za dodávateľa: Za objednávateľa:

––––––––––––––––––––––––––– –––––––––––––––––––––––––––

**Ing. Juraj Káčer**

generálny riaditeľ

Sociálnej poisťovne

CENOVÁ KALKULÁCIA, ŠPECIFIKÁCIA

A PREDPOKLADANÉ MNOŽSTVO PREDMETU ZMLUVY

*(doplní uchádzač)*

|  |  |  |  |  |  |  |
| --- | --- | --- | --- | --- | --- | --- |
| **číslo** |  | **Predpokladané množstvo** | **Cena za ks v EUR** | | **Cena spolu v EUR** | |
| **1.** | **typ** | **ks** | **bez DPH** | **s DPH** | **bez DPH** | **s DPH** |
| **ochranné tvárové respirátory FFP2** | **5 000** |  |  |  |  |
| Minimálne požiadavky | Dodanie 5 000 ks ochranných tvárových polo masiek (ďalej len „respirátorov“) FFP2 vyhotovených, označených a zabalených v súlade so štandardmi a požiadavkami normy STN EN 149 + A1 a súvisiacich noriem, ktoré musia:   1. byť vyrobené, 2. bez výdychového ventilu, 3. bez ostrých hrán, 4. z materiálov z nízkou horľavosťou, ktoré nevyvolávajú podráždenie pokožky a iné nežiadúce zdravotné vplyvy, 5. s nastaviteľnými, resp. samo nastaviteľnými upínacími prvkami umožňujúcimi pevnú fixáciu nasadeného respirátora, 6. prekrývať nos, ústa a bradu používateľa, 7. poskytovať, 8. riadnu ochranu dýchacích ciest používateľa v prostredí so zvýšenou koncentráciou pevných prachových častíc a neprchavých prachových častíc, 9. v podmienkach suchej a vlhkej pokožky primerané utesnenie tváre používateľa od okolitého prostredia.   Pozn.: Súčasťou dodaného predmetu zákazky musí byť písomný dokument v štátnom jazyku obsahujúci:   1. meno a adresu výrobcu, 2. číslo normy, 3. identifikácia modelu, 4. pokyny na riadne používanie predmetu zákazky, 5. informácie a upozornenia o obmedzeniach používania predmetu zákazky, 6. odporúčaný spôsob očisty a dezinfekcie predmetu zákazky, 7. odporúčaný spôsob prepravy a skladovania predmetu zákazky, 8. odporúčaný spôsob likvidácie kontaminovaného predmetu zákazky. | | | | |
| **číslo** |  | **Predpokladané množstvo** | **Cena za ks v EUR** | | **Cena spolu v EUR** | |
| **2.** | **typ** | **ks** | **bez DPH** | **s DPH** | **bez DPH** | **s DPH** |
| **Celotelové ochranné odevy** | **5 000** |  |  |  |  |
| Minimálne požiadavky | Dodanie 5 000 ks celotelových ochranných odevov (ďalej len „ochranný odev“) kategórie III. typ 3-B/4-B z toho 2 500 ks veľkosti XXL vyhotovených, označených a zabalených v súlade so štandardmi a požiadavkami noriem STN EN 14126, STN EN 14605 + A1 a súvisiacich noriem, ktoré musia:   1. Byť vyrobené z materiálov s nízkou horľavosťou, ktoré nevyvolávajú podráždenie pokožky a iné nežiadúce zdravotné vplyvy, 2. Disponovať kapucňou s elastickým lemom umožňujúcou dokonalé obopnutie celotvárovej masky prípadne nižšej formy ochrany, napr. ochranných okuliarov spolu s respirátorom, 3. Byť vybavené elastickým lemom na: 4. Konci rukávov umiestňovaným pod ochranné rukavice, 5. Spodnej časti nohavíc umiestňovaným na ochrannú obuv schopným obopnúť aj hrubšie gumené čižmy, 6. Chrbtovej časti regulujúcim priľnavosť ochranného odevu k telu, 7. Mať prekrytý zips po celej dĺžke látkou s lepiacou páskou pre maximálne utesnenie obleku voči prachu a vode.   Pozn.: Súčasťou dodaného predmetu zákazky musí byť písomný dokument v štátnom jazyku obsahujúci:   1. Číslo normy, 2. Vyhlásenie špecifikujúce doplnkové osobné ochranné prostriedky, pre dosiahnutie deklarovanej klasifikácie, 3. Číslo výrobného typu, identifikačné číslo, resp. číslo modelu, 4. Rozsah veľkostí, 5. Informácie o: 6. Použití a obmedzeniach použitia, 7. Skúškach, ktoré je potrebné vykonať pred použitím ochranného odevu, 8. Upevnení, 9. Používaní, 10. Odstránení, 11. Údržbe a čistiacich postupoch, ak sú potrebné, 12. Uskladnení, 13. Nakladaní a riadnej likvidácii použitého ochranného odevu. | | | | |
| **číslo** |  | **Predpokladané množstvo** | **Cena za ks v EUR** | | **Cena spolu v EUR** | |
| **3.** | **typ** | **ks** | **bez DPH** | **s DPH** | **bez DPH** | **s DPH** |
| **Celotvárové ochranné štíty** | **500** |  |  |  |  |
| Minimálne požiadavky | Dodanie 500 ks transparentných celotvárových ochranných štítov (ďalej len „ochranný štít“) vyhotovených, označených a zabalených v súlade so štandardmi a požiadavkami normy STN EN 166 a súvisiacich noriem, ktoré musia:   1. Byť vyrobené, 2. Z vysoko priehľadného materiálu s nízkou horľavosťou, ktorý nevyvoláva podráždenie pokožky a iné nežiadúce zdravotné vplyvy, 3. Bez výstupkov, ostrých hrán alebo iných vád spôsobujúcich nepohodlie alebo zranenie počas používania, 4. S nastaviteľnými, resp. samo nastaviteľnými upínacími prvkami umožňujúcimi pevnú fixáciu nasadeného ochranného štítu, 5. S ochrannou fóliou na oboch stranách ochranného štítu, 6. Zabezpečovať účinnú ochranu kritických miest tváre (pozn.: oči, nos, ústa) pred možnou kontamináciou infekčným činiteľom obsiahnutom v slinách, prachu alebo vode, 7. Byť ľahké, odolné, pohodlné a vhodné na dlhodobé nosenie.   Pozn.: Súčasťou dodaného predmetu zákazky musí byť písomný dokument v štátnom jazyku obsahujúci:   1. Meno a adresu výrobcu, 2. Číslo normy, 3. Identifikácia modelu ochranného štítu, 4. Pokyny na skladovanie, používanie a údržbu, 5. Špecifické pokyny na čistenie a dezinfekciu, 6. Podrobnosti o možnostiach použitia, ochranných vlastnostiach a výkonových charakteristikách výrobku, 7. Návod na pripevnenie, 8. Typ balenia vhodného na prepravu. | | | | |
| **číslo** |  | **Predpokladané množstvo** | **Cena za ks v EUR** | | **Cena spolu v EUR** | |
| **4.** | **typ** | **ks** | **bez DPH** | **s DPH** | **bez DPH** | **s DPH** |
| **Jednorazové ochranné návleky na obuv** | **5 000** |  |  |  |  |
| Minimálne požiadavky | Dodanie 5 000 ks jednorazových ochranných návlekov na obuv (ďalej len „ochranné návleky“) s výškou pod kolená kategórie III. vyhotovených, označených a zabalených v súlade so štandardmi a požiadavkami noriem STN EN 14126, STN EN 14605 + A1 a súvisiacich noriem, ktoré musia:   1. Byť vyrobené: 2. Bez ostrých hrán, 3. Z materiálov s nízkou horľavosťou, ktoré nevyvolávajú podráždenie pokožky a iné nežiadúce vplyvy, 4. S nastaviteľnými, resp. samo nastaviteľnými upínacími prvkami umožňujúcimi pevnú fixáciu nasadeného ochranného návleku, 5. Mať protišmykovú podrážku, 6. Antistatickú povrchovú úpravu, 7. Mať elastické zakončenie na lýtku | | | | |
| **číslo** |  | **Predpokladané množstvo** | **Cena za ks v EUR** | | **Cena spolu v EUR** | |
| **5.** | **typ** | **ks** | **bez DPH** | **s DPH** | **bez DPH** | **s DPH** |
| **Jednorazové chirurgické pracovné rukavice** | **1 000** |  |  |  |  |
| Minimálne požiadavky | Dodanie 1 000 balíkov jednorazových chirurgických pracovných rukavíc (pozn.: 1 balík obsahuje 50 párov rukavíc) z toho 500 balíkov veľkosti L a 500 balíkov veľkosti M vyhotovených, označených a zabalených v súlade so štandardmi a požiadavkami STN EN 455 a súvisiacich noriem, ktoré musia:   1. Byť vyrobené z prírodného latexu, 2. Byť pudrované prírodným kukuričným škrobom, 3. Vykazovať vysokú flexibilitu a odolnosť proti roztrhnutiu alebo odieraniu. | | | | |
| **Celková cena spolu za položky 1 až 5** | | | **bez DPH** | | **s DPH** | |
|  | |  | |

V ... dňa XX.XX.2021

................................................

meno a priezvisko,

funkcia, podpis\*\*

*\*Nehodiace sa prečiarknite*

\*\**Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok. V prípade skupiny dodávateľov podpis každého člena skupiny dodávateľov alebo osoby oprávnenej konať v danej veci za člena skupiny dodávateľov*

ZOZNAM SUBDODÁVATEĽOV

*(doplní uchádzač)*

Názov, obchodné meno

Adresa:

IČO:

Na uskutočnení plnenia Zmluvy na dodávku a montáž sedacieho nábytku č. *[doplní verejný obstarávateľ pred podpisom zmluvy]*

1. sa nebudú podieľať subdodávatelia a celý predmet zmluvy uskutočníme vlastnými kapacitami.\*
2. sa budú podieľať nasledovní subdodávatelia:\*

|  |  |  |  |  |  |
| --- | --- | --- | --- | --- | --- |
| P. č. | Meno a priezvisko alebo obchodné meno alebo názov subdodávateľa.  Adresa sídla alebo miesta podnikania subdodávateľa. | IČO | Meno a priezvisko, adresa pobytu a dátum narodenia osoby oprávnenej konať za subdodávateľa | Podiel plnenia zo zmluvy v % | Predmet subdodávok |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

V ... dňa XX.XX.2021

................................................

meno a priezvisko,

funkcia, podpis\*\*

*\*Nehodiace sa prečiarknite*

\*\**Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok. V prípade skupiny dodávateľov podpis každého člena skupiny dodávateľov alebo osoby oprávnenej konať v danej veci za člena skupiny dodávateľov*

(VZOR)

ZÁPIS O ZMENE PRÍLOHY Č. 2 „ZOZNAM SUBDODÁVATEĽOV“

k **zmluve na dodávku osobných ochranných pracovných prostriedkov**, č. **...** *[doplní verejný obstarávateľ pred podpisom zmluvy]..***.**

uzatvorenej podľa § 269 ods. 2 Obchodného zákonníka v znení neskorších predpisov

(ďalej len „zmluva“)

medzi:

dodávateľ **...** *(doplní uchádzač)*  **meno, sídlo a IČO**

(ďalej len „dodávateľ“)

a

objednávateľ ***Sociálna poisťovňa****, Ul. 29. augusta 8 a 10, 813 63 Bratislava, IČO: 30807484*

(ďalej len „objednávateľ“)

(spolu ako „zmluvné strany“)

V súlade s čl. 12 bodom 4 tejto zmluvy, v ktorom sa zmluvné strany dohodli o spôsobe zmeny prílohy č. 2 k zmluve „Zoznam subdodávateľov“, zmluvné strany v zastúpení ich oprávnenými zástupcami podpisujú tento zápis, ktorým sa mení príloha č. 2 k zmluve „Zoznam subdodávateľov“, ktorá tvorí prílohu k tomuto zápisu.

Dôvod potreby uskutočnenia zmeny prílohy č. 2 k zmluve  „Zoznam subdodávateľov“:

..................................................................................................................................................................................................................................................................................................

Tento zápis je neoddeliteľnou súčasťou zmluvy.

Tento zápis nadobúda platnosť dňom jeho podpísania oprávnenými zástupcami oboch zmluvných strán a účinnosť dňom nasledujúcim po dni jeho zverejnenia v Centrálnom registri zmlúv vedenom Úradom vlády Slovenskej republiky.

Nadobudnutím účinnosti tohto zápisu sa v celom rozsahu mení znenie prílohy č. 2 k zmluve „Zoznam subdodávateľov“.

Za dodávateľa: Za objednávateľa:

Bratislava, dňa

............................................... ............................................

Mgr. Tomáš Szabo

poverený vykonávaním funkcie

riaditeľa sekcie prevádzky

Príloha:

Príloha č. 2 k zmluve „Zoznam subdodávateľov“